**OBAVIJEST O ZAŠTITI OSOBNIH PODATAKA**

**ERASMUS+ PROJEKT GRUPNE MOBILNOSTI U ŠPANJOLSKU U LIPNJU 2025.**

Mi u Srednjoj školi Ivanec imamo dužnost brinuti za osobne podatke koje smo prikupili i pohranili. Osobni podaci su odgovornost, i moraju se prikupljati i obrađivati samo kada je apsolutno neophodno.

Obvezujemo se pridržavati i provoditi mjere zaštite privatnosti sudionika ERASMUS+ programa i svih pojedinaca čiji se osobni podaci prikupljaju i obrađuju te pohranjuju, bez obzira na njihovu nacionalnost ili boravište.

Srednja škola Ivanec kao voditelj obrade prikuplja osobne podatke učenika kao sudionika ERASMUS+ programa, njihovih nositelja roditeljske odgovornosti i nastavnika, sukladno valjanom legitimnom interesu i u svrhe ispunjenja službenih ovlasti iz članka 6. Opće uredbe o zaštiti podataka (GDPR) u skladu s pravilima i procedurama ERASMUS+ programa.

Osim osnovnih osobnih podataka učenika i nositelja roditeljske odgovornosti (ime i prezime, datum rođenja, OIB, adresa, kontaktni podaci) putem posebnog prijavnog obrasca prikupljaju se i podaci utvrđeni natječajnom dokumentacijom Srednje škole Ivanec za odabir učenika za sudjelovanje u projektu grupne mobilnosti u Španjolsku u lipnju 2025.

Osobni podaci izabranih učenika se prosljeđuju Europskoj komisiji i Agenciji za mobilnost i programe EU na čijim stranicama se mogu pročitati njihove Obavijesti o zaštiti osobnih podataka sudionika:

* European Commisson: <https://webgate.ec.europa.eu/erasmus-esc/index/privacy-statement>
* Agencija za mobilnost i programe EU: <https://www.ampeu.hr/o-nama/obrada-osobnih-podataka/obrada-osobnih-podataka-u-okviru-programa-erasmus-i-ess>

Također, osobni podaci izabranih učenika prosljeđuju se i partnerskoj organizaciji – članici ERASMUS+ programa kao zemlji domaćinu susreta projektnog tima unutar EU, subjektima/obiteljima koje osiguravaju smještaj sudionika, putničkim agencijama i prijevoznicima u svrhe organizacije putovanja i avio-karata.

Prikupljeni i obrađivani podaci i dokumentacija se sukladno pravilima ERASMUS+ programa pohranjuju u Srednjoj školi Ivanec na razdoblje od 5 godina i nakon toga trajno i sigurno uništavaju.

Svaki sudionik ERASMUS+ programa kao i njihovi nositelji roditeljske odgovornosti, dostavom pisanog zahtjeva na službenu adresu Srednje škole Ivanec ili emailom na info@ss-ivanec.hr ima pravo zatražiti:

* PRISTUP svim osobnim podacima koje je Škola prikupila,
* ISPRAVLJANJE osobnih podataka koje Škola ima,
* BRISANJE osobnih podataka koje je Škola prikupila,
* OGRANIČAVANJE obrade osobnih podataka,
* PRIGOVOR na obradu osobnih podataka i
* POVLAČENJE privole za određenu svrhu obrade osobnih podataka učenika.

Srednja škola Ivanec će na zahtjev odgovoriti bez odlaganja a najkasnije u roku od najviše mjesec dana od primitka zahtjeva.

Za sva pitanja u vezi vaše privatnosti i zaštite podataka slobodno kontaktirajte Službenika za zaštitu podataka Škole putem e-maila na bi@biconsult.hr, a kako naša škola obrađuje osobne podatke i koja prava osigurava možete pročitati u Politici privatnosti <https://www.ss-ivanec.hr/politika-privatnosti>.